З  А П  И  С  Н  И  К

Од триесет и деветата  редовна седница на Советот на општина Чешиново-Облешево, одржана на ден 16.08.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Боби Ѓоргиев, Сане Стојанов,  Анита Колева и Славе Донев
Присутни и: Градоначалникот на општина Чешиново-Облешево Далибор Ангелов, Моника Накова – директор ЈОУДДГ „Ѕвездички“ Чешиново, Анета Зашов – Советник за човечки ресурси во општината 

Записникот го води Драгица Горгиевска – Раководител на одделение за нормативно-правни работи.

	Се стави на разгледување Записникот од триесет и осмата редовна седница.
	Без забелешки од присутни 10 членови на Советот во просторијата за време на гласањето Едногласно се усвои Записникот од триесет и осмата редовна седница.

	За триесет и деветата редовна седница Претседателот го предложи следниот:


Дневен ред,
	1.Согласност за поголем/помал број на деца во воспитната година, од бројот на деца утврден со Закон во ЈОУДГ „Ѕвездички“ Чешиново;
	2.Утврдување на работното време на ЈОУДГ „Ѕвездички“ Чешиново, за воспитната 2024/2025 година
[bookmark: _Hlk174969453]	3.Согласност за формирање на паралелки за учебната 2024/2025 година во ООУ „Климент Охридски“ Облешево
[bookmark: _Hlk174969477]	4.Извештај за финансиско-материјално работење на ЈПКД „Облешево“ за период 01.04-30.06.2024 година
	5.Годишен план за вработување во ЈПКД „Облешево“ за 2025 година
	6.Годишен план за вработување во Општина Чешиново-Облешево за 2025 година
	7.Нацрт на Одлука за измена на Деловникот за работа на Советот на општина Чешиново-Облешево
	8.Програма за измена на Програмата за активности на општина Чешиново-Облешево во областа на културни и спортски манифестации за 2024 година
	9.Предлози, прашања, барања

Дополнувања на дневниот ред.
-Драгица Горгиевска
По Барање на Градоначалникот а со согласност на бизнис секторот предлог е да се донесе Одлука за формирање на Локален Економски Совет. Истиот ќе биде постојано рабортно тело, кое советодавно ќе работи во областа на бизнисот.

Се премина на гласање по Дневниот ред, со дополнувањето.

Од присутни 10 членови на Советот во просторијата за време на гласањето Едногласно се усвои Дневниот ред со дополнувањето.

Одлуката за формирање на Локален Економски Совет ќе се разглеад како Точка 9.
Точка 9 преминува во Точка 10.


[bookmark: _Hlk174970048]1 Точка (Согласност за поголем/помал број на деца во воспитната година, од бројот на деца утврден со Закон во ЈОУДГ „Ѕвездички“ Чешиново)

-Моника Накова
Даде објаснување на Предлогот.
Ова е Законска обврска пред почетокот на секоја воспитна година. Кај нас обично е потребна согласноста за формирање на воспитна група со поголем број на дечиња, но може да се случи да има група и со помал број од утврдениот во Закон.
Од тие причини е потрено Согласноста да биде за поголем односно помал број на дечиња од бројот утврден во Закон.

Без дискусија се премина на гласање.
Од присутни 9 членови на Советот во просторијата за време на гласањето Едногласно се донесе Одлука за давање на Согласност за поголем/помал број на деца во воспитната година, од бројот на деца утврден со Закон во ЈОУДГ „Ѕвездички“ Чешиново.


2 Точка (Утврдување на работното време на ЈОУДГ „Ѕвездички“ Чешиново, за воспитната 2024/2025 година)

-Моника Накова
Како и кај претходната Точка и работното време на детскаѕта градинка согласно Закон го утврдува основачот пред почетокот на воспитната година.
Нашето работно време согласно потребите на родителите е од 6.30 до 16.30.

Без дискусија се премина на гласање.

Од присутни 10 членови на Советот во просторијата за време на гласањето Едногласно се донесе Одлуката.


3 Точка (Согласност за формирање на паралелки за учебната 2024/2025 година во ООУ „Климент Охридски“ Облешево)

-Весна Горева Малинова
Даде објаснување на предлогот.
-Сане Стојанов
Во месец Август 2023 годинана седница на Совет беше ставена и оваа Точка на Дневен ред и Советот даде Согласност за формирање на паралелки во училиштето „Климент Охридски“ Облешево. Во текот на учебната година е направена самоволна промена на паралелките а не е побарана согласност од Советот на општината. Директорот на седница на Совет не извести дека тоа можел да го направи согласно Закон. Со оваа негова Одлука се погазија Советниците, учениците, родителите, училиштето и општината. Можевме да добиеме некое известување од училиштето „Климент Охридски“, со еден допис да се известеше Советот. Знаете сите дека ова конкретно се однесува за училиштето во кучичино, каде беше направена промената. Дали самиот Директор во текот на учебната година може да ја направи таа промена и да се погази Одлуката на членовите на Советот. Сега со 5 дечиња се формира паралелка а лани во Кучичино имаше 5 првачиња и се направи комбинирана паралелка. Некој сето ова го прими со разочарување.
-Весна Горева Малинова
Ова се прави во согласност со бројот на дечиња. И во Облешево имаме две кобинирани паралелки.
-Орце Митров
Колку што се сеќавам чисти паралелки се формираат со бројка од 16 до 25 ученика. Одлуката за давање на согласност за паралелки ја даваме Ние.
-Весна Горева Малинова
Законот предвидува од 20 – 30 ученика. Кај Нас паралелките се со помал број од 20 и затоа Ние бараме согласност од Министерството и секако од Советот на општината. Доколку имаме поголем број од 20 ученика може да се формира чиста паралелка. И наставниот кадар е во зависност од бројот на деца односно паралелки. Не може да формираме вештачки паралелки кога дотацијата зависи од бројот на ученици кој од година во година се повеќе се намалува. Во таков случај некој од наставниот кадар би останал без работа.
-Орце Митров
Во иднина средствата ќе се пуштат по број на ученици.
-Весна Горева Малинова
Не само во иднина и сега е тоа така, но сеуште некако може да се функционора со тие средства што се имаат. Блок дотациите се во зависност од бројот на ученици.
За 10 и помалку од 10 ученика бараме согласност за формирање на паралелка.
-Слаџана Ангелова
Во Чифлик од табеларниот преглед гледам дека се 12 ученика
-Весна Горева Малинова
Побарана е Согласнос од МОН, додека не ја добиеме ќе биде вака.
-Слаѓана Ангелова
А внатрешно прераспоредување?
-Весна Горева Малинова
Тоа е распоредот кој сега ни е даден, што не значи дека до почетокот на учебната година истиот нема да претрпи измени.
-Слаѓана Ангелова
Како што разбрав на една од претходните седници, прво одделение треба да биде чиста паралелка?
-Весна Горева Малинова
Согласно Закон не е така. Од прво до трето одделение може да се прават кобинирани паралелки до 10 ученика. За 11 ученика треба да се добие согласност. За 15-16 ученика исто се бара согласност за чиста паралелка, за помал број на деца од утврденото согласно Закон.
Во Бања може да се направат измени во врска со тоа кои паралелки треба да бидат комбинирани, но кадарот останува ист
-Слаџана Ангелова
Како тоа на едно место може а на друго не. 1 и 2 се 3+2, зборувам дека согласно бројот може да се направи комбинирана паралелка.
-Орце Митров
Можеби тој наставник ги има учено од прво одделение и така е направено за децата да бидат со истиот наставник.
-Слаџана Ангелова
Токму тоа сакам да го кажам. Многу често се менуваат наставниците и тоа не е добро ни за квалитетот на наставата а ниту за учениците.

-Сане Стојанов
Околу Барањето немам против. Против сум што во текот на годината се прават промени без согласност од Наша страна. Хаос е со целодневната настава. Да се воведе некој ред.
-Весна  Горева Малинова
Целодневната настава се слободни активности, по некоја однапред предвидена содржина. Тоа не е редовна настава.

По дисусијата се премина на гласае.
Со 9 гласа ЗА, 1 глас Воздржан и 1 глас Против се донесе Одлука за давање на Согласнсот за формирање на паралелки за учебната 2024/2025 година во ООУ „Климент Охридски“ Облешево.

4 Точка (Извештај за финансиско-материјално работење на ЈПКД „Облешево“ за период 01.04-30.06.2024 година)

-Игор Јанев
Даде објаснување на писмениот Извештај.
Извештајот мина кај Одборите на претпријатието и е доставен до Вас.
Бројките се тие со кои ние функционираме. Приходите прикажани овде не се тие бидејки тоа се фактурирани а ненаплатени суми. 
-Сане Стојанов
Трошоци за вработени 51.790,00. Кои се тие трошоци?
-Игор Јанев
Навистина не знам што е книжено под таа ставка.
-Сане Стојанов
Во ред, за следниот Совет ќе ни дадете известување.
-Игор Јанев
Тоа не се бонуси или други награди за вработените. Имавме смртни случаеви. Еден вработен и на еден вработен дете. За вработениот ние ги презедовме погребалните трошоци бидејки немаше ко. Тоа беа 26.000,00 денари.По Колективен договор следува и надоместок за членовите на семејството, доколку почине близок член од семејството. Сигурно оваа ставка се мисли за овие трошоци.

Се премина на гласање.

Со 11 гласа ЗА се донесе Одлука за усвојување на Извештајот за финансиско-материјално работење на ЈПКД „Облешево“ за период 01.04-30.06.2024 година.

5 Точка (Годишен план за вработување во ЈПКД „Облешево“ за 2025 година)

-Игор Јанев
Даде објаснување на Годишниот план за вработување за 2025 година.
Во 2024 година се реализираа 2 вработувања од планот за 2025 година се ставени останатите 2 упразнети места по од кое едното е по основ на починато лице.
-Сане Стојанов
Значи во планот имате ставено вработување на две лица?
-Игор Јанев
Тоа е план што не значи дека и ќе се реализира. Да предвидени се 2 места за утоварачи на смет.

Се премина на гласање.
Со 11 гласа ЗА се донесе Одлука за давање на Согласност на Годишниот план за вработување во ЈПКД „Облешево“ за 2025 година.


6 Точка (Годишен план за вработување во Општина Чешиново-Облешево за 2025 година)

-Сане Стојанов
Од ова што го гледам вработени се 17 лица а во Планот се предвидува да бидат вработени уште 20 лица.
-Градоначалникот
Ова е само План а дали и во која мера ќе има негова реализација зависи од многу фактори. Ставени се сите места кои во Правилникот за систематизација се предвидени. Знаете дека последните години многу лица дадоа отказ од работното место и ние мора да предвидиме работни места за да ги пополниме упразнетите.

Се премина на гласање.
Со 11 гласа ЗА се донесе Одлука за усвојување на Годишниот план за вработување во општина Чешиново-Облешево за 2025 година.


7 Точка (Нацрт на Одлука за измена на Деловникот за работа на Советот на општина Чешиново-Облешево)

Без дискусија со 11 гласа ЗА се донесе Заклучок за утврдување на Нацрт Одлуката за измена на Деловникот за работа на Советот.


8 Точка (Програма за измена на Програмата за активности на општина Чешиново-Облешево во областа на културни и спортски манифестации за 2024 година)

-Франческо Наков
Ова се многу средства и сметам дека нема потреба истите да се зголемат.
-Сане Стојанов
Каде е бизнис секторот. Ние скратуваме многу барања за финансиска помош а овде треба да дадеме согласност за зголемување на средствата.
-Градоначалникот
Се сложувам се се она што го кажавте неформално.Кратиме од се, но тоа не значи дека треба да се воздржиме од сите активности кои општината ги има реализирано претходните години. 21-ви е ден на општината и граѓаните очекуваат да има некоја манифестација. Неколку години поради недоволно финансиски средства се воздржавме од ваков настан, но сметам дека оваа година треба на некој начин да се одбележи денот. Од тие причини и имав состанок со бизнис секторот. Тие се волни да помогнат финансиски во делот на нивните можности. Колку ќе биде тоа не знам дур не ги видам средствата на сметка. Дали сите ќе се одважат на тоа и тоа не можам да го кажам. На некоја наредна седница ќе презентирам колку средства ќе бидат уплатени на сметка на општината. Луѓето го барраат ова од нас. Програмата сеуште не е дефинирана што ќе биде, но сигурно ќе има некоја играорна група, некој естраден уметник, во зависност од средствата со кои ќе располагаме
-Сане Стојанов
Ќе бидам воздржан за оваа Одлука. Сметам дека крикот на граѓанинот е голем. Тие средства да се наменат за некоја друга работа, изградба на некоја уличка или нешто слично.
-Орце Митров
Лично мое мислење е дека овој предлог на Градоначалникот треба да биде поддржан. Овој настан ќе има и бенефит за општината, тоа е промоција на општината.


Се премина на гласање.
Со 8 гласа ЗА и 3 гласа Воздржани се донесе Програма за измена на Програмата за активности на општина Чешиново-Облешево во областа на културни и спортски манифестации за 2024 година.


9 Точка  (Одлука за формирање на Локален Економски Совет)

-Градоначалникот
Разговарав со бизнис секоторот. По моја иницијатива истите се согласија за формирање на Локален Економски Совет.
-Орце Митров
Дали некој од членовите на Советот сака да биде член на истиот?

Бидејки никој од членовите на Советот не изрази интерес да биде член на Локалниот Економск совет, се пристапи кон гласање.
Со 11 гласа ЗА се донесе Одлука за формирање на Локален Економски Совет во општина Чешиново-Облешево.


[bookmark: _Hlk174001884]10 Точка  (Предлози, прашања и барања)

	Се прочита барањето од Грозде Митров кој бара да биде ослободен од закупнина за објект во село Спанчево и тоа 8.800,00 денари плус 2.200 денари за месец август. Истиот наведува дека објектот го има користено заклучно со месец март 2024 година.
	-Анета Зашв
Точно е дека Договорот за закуп со Грозде Митров беше заклучно со месец март 2024 година. Меѓутоа и по тој рок истиот продолжи да го користи објектот и до ден денес не е направено примопредавање на истиот, клучот не е вратен во општината.
	-Градоначалникот
	Законот за облигациони односи го предвидува и ова. И по истекот на Договорот ако закупецот продолжи да го користи објектот должен е да ја плаќа закупнината. Задолжување има за секој месец. Изготвени се фактури. Ако не го користел објект требало да реагира уште првиот месец.
	-Анета Зашов
	Треба да поднесе барање да излезе Комисиоја на лице место да изврши увид дали објектот е испразнет и оставен во првобитна форма.
	-Градоначалникот
	Сите доспеани долгови треба да се измират.
	-Франческо Наков
	Човекот не го користи објектот. Дали тој знае дека треба да ги врати клучевите. Можеби мислел дека треба да му ги даде на Гргата бидејки објектот е продаден.
	-Градоначалникот
	Објектот не е продаден.
	-Сане Стојанов
	Колку што сум запознаен имаше лицитација за тој објект. До каде е постапката, дали објектот се продаде или не?
	-Градоначалникот
	Точно е дека имаше постапка за продажба. Постапката не е спроведена до крај. Имаше кршења на некои начела и не е склучен Договор со лицето кое наддаваше.
	-Сане Стојанов
	Значи постапката не е завршена, Договор нема склучено.Ќе гласам како што ќе гласат членовите на Советот од Спанчево. 
	-Градоначалникот
	Каде е овде професионалната етика.
	-Сане Стојанов
	Ние како Совет не треба да гласаме за отпис на долгови. Од Извештајот видно е дека многу од закупците ги немаат измирено обврските кон општината.

	По дискусијата Советот ја задолжи Анета Зашов, Комисија да излезе на лице место и да достави Извештај за наредната седница, по што истите ќе донесат Одлука по основ на Барањето.

	Се прочита Барањето од Роза Ѓоргиева од Соколарци, која бара финансиски средства за лекување.
	Советот не го одобри барањето од Роза Ѓоргиева бидејки истото е некомплетно, недостасуваат документи дека се работи за лице со ниски примања.

	Со исцрпување на Дневниот ред заврши триесет и деветата редовна седница.
	Седницата заврши во 10.40 часот.

